open-index/open-wikipedia-markdown huggingface dataset:
Eirik Wekre

**Eirik Andreas Wekre** (født 14. januar 1966 i Oslo) er en norsk finansmann og forfatter.

Wekre er utdannet økonom og offiser. Han er finansiell rådgiver bosatt i Oslo. I 2005 debuterte han som forfatter med kriminalromanen *Spill uten regler*.

## Bibliografi
* *Spill uten regler* &ndash; kriminalroman (2005)
* *Terbovens liste* &ndash; kriminalroman (2006)
* *Operasjon Snøhvit* &ndash; kriminalroman (2008)
* *Operasjon Isbjørn* &ndash; kriminalroman (2009)
* *Operasjon Høye Nord* &ndash; kriminalroman (2010)
* *Trollmannens læregutt* &ndash; kriminalroman (2012)
* *Fuglefangerne* – kriminalroman (2014)
* *Inkognito* &ndash; thriller (2015)
* *Alias* – kriminalroman (2019)
* *Den uvillige spionen* – kriminalroman (2022)

## Kilder
*Presentasjon av Eirik Wekre i Forfatterkatalogen på Forfattersentrums nettsider

## Eksterne lenker
* Eirik Wekre hos NRK
Paul Speratus

**Paul Speratus**, (født 13. desember 1484 i Schwaben, død 12. august 1551 Marienwerder, nå Kwidzyn) var en tysk, katolsk prest som forlot den katolske kirke og sluttet seg til Martin Luther. 
 
## Prestetjeneste
Speratus studerte teologi i Freiburg im Breisgau, Paris og Wien og ble doktor i teologi, men også i jus og filosofi. Han ble utnevnt til keiserlig pfalzgreve. Før han konverterte til reformasjonen i 1520 var han fra 1514 til 1520 prest i Salzburg, så noen måneder i Dinkelsbühl i Bayern. I 1520 kom han til Würzburg som stiftspredikant. 

Her sluttet han seg til reformasjonen og måtte flykte fra byen etter at han hadde oppgitt sølibatet og giftet seg. Under en preken i Stefansdomen i Wien 12. januar 1522 angrep han igjen sølibatet, og etter den ble han ekskommunisert som kjetter. Han reiste videre til Iglau i Mähren, hvor hans tanker falt i god jord og han fikk et embete av byrådet, men biskopen av Olmütz sørget for at han ble fengslet og dømt til å bli brent på bål. Han ble imidlertid benådet etter å ha lovet å forlate landet.

Fra 1523 var han i Wittenberg og hjalp Luther med litterært arbeid. i 1524 ble han kalt til hoffpredikant i Königsberg. Senere ble han en av de første biskopene i Pommern, hvor han ble boende til han døde.

## Salmedikter
Speratus var en stor salmedikter. Allerede i Luthers første salmesamling, Achtliederbuch fra 1524, finner vi tre salmer av Speratus. I *[[Norsk Salmebok (1985)|Norsk Salmebok]]* og *[[Norsk salmebok 2013]]* finner vi Guds Sønn er kommet til oss ned. Den var også i *[[Landstads reviderte salmebok]]* (nr. 512) og i *[[Nynorsk Salmebok]]* (nr. 827).

## Referanser


## Litteratur
* Heinz Vonhoff: *Es ist das Heil uns kommen her. Auf den Spuren des Paul Speratus*. (= Steinkopf-Bücherei; Bd. 20). Steinkopf, Stuttgart 1984, ISBN 3-7984-0460-7
* Ivar Holsvik: *Salmediktere i våre salmebøker*. Aschehoug, Oslo 1950 side 12
Sikt (utsyn)

:*For å lese om redskap (såld) til å sikte korn, småsteiner og liknende, se [[sikt (redskap)]]*

**Sikt** er et mål på den lengste avstanden man kan se et legeme eller et lys på. God sikt er viktig i alle former for trafikk, både på veien, på sjøen og i lufta. Den meteorologiske sikten omhandler hvor gjennomsiktig luften er, og dersom luften er den samme vil sikten være lik både på dagtid og om natten. 

Innen luftfart er sikt definert som: 
* den største avstanden man kan se et svart legeme med en viss størrelse på en hvit bakgrunn. 
* den største avstanden man kan se og identifisere et lys med en styrke i nærheten av 1000 candela. 
I luftfart har man også en egen definisjon for rullebanesikt. 

I svært ren luft som i Arktis eller i fjellområder kan sikten være opp mot 70 til 100 km. Men sikten blir redusert av luftforurensning og i høy fukt. Dis i form av tørrdis og tåkedis, kan redusere sikten en god del, mens man i tåke og røyk kan ha bortimot null sikt. Det samme kan skje i sandstormer. Kraftig regn (for eksempel fra en tordenbyge) gir også dårligere sikt, og det samme kan snøstormer og snøfokk føre til.

Dersom sikten er mindre enn 1500 m, regner man det for å være dårlig sikt. Sikt mindre enn 100 m blir vanligvis rapportert som null sikt. I disse tilfellene kan veier bli stengt eller man kan ha automatiske varsellys som varsler sjåførene. Slike lys kan man sette opp i områder som er kjent for å ofte ha dårlig sikt, og ofte blir det gjort langs veier som har hatt store kjedekollisjoner. I Norge blir derimot dette lite brukt. 

Flytrafikken kan ofte bli forsinket når sikten er dårlig fordi flyene må bruke regler for instrumentflyvning og ha større avstand mellom seg. Sikt innen luftfart blir som regel rapportert i meter over hele verden, mens sikt over 5000&nbsp;m kan oppgis i kilometer. Amerikanske lufthavner bruker ofte statute miles, eller eventuelt fot dersom målt med laser.

Sikt er også et mål på spredning av lys. Enten blir noe lys sendt ut og et måleapparat måler hvor mye av lyset som kommer fram, eller så måler man spredningsmengden direkte. 

Sikt blir også brukt som et mål på hvor grumsete et vann er.

## Referanser
Perseus

**Perseus** kan vise til:

* Perseus av Makedonia
* Persevs – helten som halshogde Medusa i gresk mytologi
* Persevs (stjernebilde) – et stjernebilde
* Perseus - kodenavnet til en hypotetisk sovjetisk spion
Tørrdis

**Tørrdis** eller **ølrøyk** er et værfenomen i atmosfæren der støv, røyk og andre partikler fører til dårligere sikt i fravær av vanndamp. Den oppstår når støv- og røykpartikler samler seg opp i relativt tørr luft. I værsituasjoner der disse partiklene ikke sprer seg, kan konsentrasjonen bli så stor at de utgjør en helsefare. Tett tørrdis forårsaket av industriell forurensning blir også kalt smog.

Kilder for tørrdispartikler er trafikk, industri, skogbranner og andre branner, jordbruk, samt sand f.eks. fra Sahara som med vinden bæres til Sør-Europa og Kanariøyene.

Tørrdis har ofte en brunaktig farge, mens tåkedis, som består av vanndråper i luften, er mer blågråaktig. Mens tørrdis oppstår i relativt tørr luft, dannes tåkedis i fuktig luft der tørrdispartiklene til og med kan opptre som kondensasjonskjerner for tåkedisdråpene.

## Tørrdis i Sørøst-Asia

Tørrdis er et vanlig problem i Sørøst-Asia på grunn av skogbranner i Indonesia, og da særlig Sumatra og Kalimantan. Disse brannene fører med seg røyk til Brunei, Indonesia, Filippinene, Malaysia, Singapore, Thailand og av og til Guam og Saipan. De økonomiske tapene på grunn av slike branner ble i 1997 estimert til 50-60 milliarder kroner. Dette inkluderer skader på jordbruk, skogsområder, landområder, helse, transport, turisme og andre områder. I oktober 2006 ble Malaysia, Singapore og Malakkastredet rammet av tørrdis på grunn av branner i Indonesia. Sørvestlig vind blåste røyken over Malakkastredet.

Som følge av dette har Association of Southeast Asian Nations (ASEAN) dannet en avtale kalt Regional Haze Action Plan (RHAP) for å varsle og overvåke branner i området.

## Se også
* Smog
* Dis
* Tåkedis

## Eksterne lenker
*
Skjervøy kirke

**Skjervøy kirke** er en trekirke fra 1728 i Skjervøy i Troms. Kirken ble opprinnelig reist som en del av Thomas von Westens misjonsarbeid blant samene og er Nord-Hålogalands eldste bevarte trekirke.

Kvenen Hans Michelsen fikk i oppdrag av von Westen å bygge ny kirke på Skjervøy, og arbeidet kom i gang i 1727. Året etter ble kirken innviet. Kirken ble bygd som en mellomting mellom korskirke og langkirke og er ca 24 meter lang og 17 meter bred. I 1750 ble det bygd et skriftehus, våpenhuset kom i 1770 og tårnet ble reist i 1777, samme år man fikk prekestol.

Inventar til kirken ble i stor grad hentet fra den gamle kirken på Skjervøy. Man hentet altertavle, ornamentering til alteret, en lysekrone og et epiafium.

Det stod trolig kirke på Skjervøy fra rundt 1500. Kirken blir først nevnt i 1589, da som en annekskirke under Tromsø kirke. I 1666 blir det omtalt en nybygd kirke som skal ha vært liten og mørk med små vinduer.

## Inventar
;Prekestol
Prekestolen ble satt opp i 1777 og er i barokk stil. Den er malt med bilder av apostlene og Jesu liv. Prekestolen er i dag sterkt overmalt. Kristusmaleriet på prekestolen er datert til 1775.

;Altertavle
Altertavlen er i barokk stil og viser Jesus på korset. Tavlen er datert til 1664 og kommer fra den forrige kirken.

;Lysekrone
Lysekronen kommer fra da kirken var ny.

## Prester
Presterekken ved Skjervøy kirke:
*1611 – 1630: Hr. Jacob
*1630 – 1638: Hr. Hendrich
*1650 – 1653: Hr. Søren Jensen
*1661 – 1661: Hr. Christen
*1662 – 1695: Res. kap. Cornelius Hansen
*1695 – 1724: Res. kap. Jørgen Christophersen Griis
*1724 – 1757: Res. kap. Rasmus Andersen Scheldrup
*1757 – 1769: Res. kap. Cornelius Olsen Duns
*1771 – 1776: Sogneprest Johan Lorentz Burchard
*1781 – 1785: Sogneprest Jacob Parelius Schytte
*1785 – 1810: Sogneprest Ole Meldahl Angell
*1812 – 1814: Sogneprest Mogens Nielsen
*1818 – 1823: Sogneprest Jens Florup Rasmussen
*1823 – 1825: Sogneprest Simon Nicolai Kildal
*1828 – 1844: Sogneprest Jens Schmidt
*1845 – 1886: Sogneprest Andreas A. Quale
*1867 – 1878: Sogneprest Christian Magelssen
*1879 – 1887: Sogneprest Martinus Olsen Lae
*1888 – 1903: Sogneprest Peter Martin Blyth Daae
*1904 – 1910: Sogneprest Ole Gustav Barman
*1910 – 1918: Sogneprest Anders Olsen Kløvstad
*1919 – 1930: Sogneprest Anton Jerwell Bøckman
*1931 – 1950: Sogneprest Kristian Heggelund Dahl
*1951 – 1959: Sogneprest Kaare Hostad
*1930 – 1967: Sogneprest Ola Drevvatne
*1967 – 1973: Sogneprest Inge Gerhard Eidhammer
*1973 – 1977: Sogneprest Ola Drevvatne
*1978 – 1996: Sogneprest Kjell Svein Skog
*1998 – 2013: Sogneprest Sverre Johannes Alfsen
*2014 –     : Sogneprest Einar Tesdal

## Referanser


## Litteratur
* Trælvik, Ronny; Nyland, Lill-Karin (2015). *Kirkene i Troms*, Bind I. Finnsnes: Bok i Nord. 
* Guttormsen, Helge (2003). *[https://www.nb.no/items/f5cc75bb320c9b1c4e4ef94aa7851c2d?page=0&searchText=skjervøy Skjervøy kirke 275 år: Nord-Hålogalands eldste bevarte trekirke]*. Skjervøy: Skjervøy Menighetsråd. .
* 
* *Skjervøy kirke*, Skjervøy menighetsråd og Skjervøy kommune. 

## Eksterne lenker
* 
* 
* 
* Arkitekturguide for Nord-Norge og Svalbard
*
Tåkedis

**Tåkedis** er en form for dis med små vanndråper i luften. Den kan oppstå som en naturlig del av været eller ved vulkansk aktivitet, og er vanlig i kald luft over varmere vann, i utåndet luft i kulde og i sauna. Man kan også få dannet kunstig tåkedis med spraybokser hvis fuktforholdene ligger til rette for det.

Den eneste forskjellen mellom tåkedis og tåke er sikten. Dersom sikten er mindre enn 1 kilometer kalles det tåke, ellers er det tåkedis eller tørrdis. Sett fra avstand er tåkedisen blåaktig, mens tørrdisen er mer brunfarget.

## Se også
* Tåke
* Tørrdis
* Yr

## Eksterne lenker
*
Tømmervik kirke

**Tømmervik kirke** (tidligere **Sørreisa kirke**) er en kirke fra 1992 i Sørreisa kommune, Troms fylke.

Byggverket er i stål og tre og har 300 plasser. Den er konstruert i en kvadratisk form.

Kirken har orgel fra Ryde & Berg Orgelbyggeri.

Det er kirkegård et par kilometer fra kirken.

Alterkunstinstallasjonen kalles «Håpet» (regnbuen) av Ragnhild Monsen

## Tidligere kirke

Den forrige kirken brant i 1987. Det var en åttekantet kirke fra 1844. Arkitekt var Christian H. Grosch. Trolig ble det brukt samme tegninger som for Dverberg kirke, oppført like før. Den nye kirken står på samme tomt og kirkerommet gjenspeiler omrisset av åttekantkirken.

## Referanser


## Eksterne lenker
* 
* A3 Arkitektkontor om kirken
* Sørreisa menighet
*  (Gjelder kirken som brant i 1987)
* ragnhild-monsen.com
TV 2 Sport

**TV 2 Sport** (tidligere **TV 2 Sportskanalen HD**) er to sportskanaler som eies av TV 2 Gruppen, og viser blant annet fotball, håndball, ishockey og sykling.

## Historikk
Kanalen ble lansert 24. mars 2007 som *TV 2 Sport*.

6. juni 2012 ble kanalen relansert som Norges første sportsnyhetskanal, og endret senere navn til *TV 2 Sportskanalen HD*.

I desember 2013 begynte kanalen å sende i HD, i forberedelse til Håndball-VM 2013 og Vinter-OL 2014.

18. september 2018 endret *TV 2 Sportskanalen* navn til *TV 2 Sport 2*, samme dag som Mesterligaen debuterte på TV 2s plattform.

## Innhold
### TV 2 Sport 1
*TV 2 Sport 1* viser fotballkamper i Europaligaen, Mesterligaen, Nasjonsligaen, og «Tippekampen» (lørdag kl. 16) fra Engelsk eliteserie i samsending med TV 2 Sport Premium.

### TV 2 Sport 2
*TV 2 Sport 2* viser norsk håndball, norsk ishockey og internasjonale sykkelritt.

## Referanser


## Eksterne lenker
* TV 2 Sport 1
* TV 2 Sport 2
Telenor Broadcast Holding

**Telenor Broadcast Holding AS** var et norsk, heleid datterselskap av Telenor. Selskapet er et holdingselskap som eier ulike infrastruktur- og distribusjonsselskaper i Norden. Som navnet sier, er hovedfokuset på *broadcasting*, altså kringkasting av TV- og radiosignaler. Grunnet omorganisering ble selskapet lagt ned i 2020.

Telenor Broadcast Holding omfattet følgende selskaper (heleide):
* Canal Digital AS
** Canal Digital Norge AS
** Canal Digital Sverige AB
** Canal Digital Danmark AS
** Canal Digital Finland Oy
* Telenor Global Iot AS
* Telenor Satellite AS
* Telenor Uk Ltd
* Norkring AS
** Norkring België

Canal Digital distribuerer TV-signaler og tilbyr i dag om lag 130 TV-kanaler. Canal Digital Norge AS er i dag Norges største tv-distributør. Selskapet tilbyr digital-tv via satellitt til parabol. I Norge mottar rundt  kunder tv-signaler fra Canal Digital Norge. Totalt har selskapet rundt  kunder i Norge, Sverige, Danmark og Finland. Dette gjør Canal Digital til en av Nordens største tv-distributører. Canal Digital AS ledes av Bjørn Ivar Moen, mens Canal Digital Norge AS ledes av (acting) Roger von Zernichow.

Norkring er Norges største leverandør av bakkebaserte kringkastingstjenester. Selskapet eier og drifter de fleste senderinstallasjonene i Norge i dag og tilbyr planlegging, utbygging og drifting av nettverk. 
Norkring har bygget ut og drifter i dag det digitale bakkenettet for TV i Norge, samt et tilsvarende nett i Belgia. I tillegg ha selskapet bygd ut nettet for DAB-radio i Norge. I tillegg tilbyr selskapet innplassering av utstyr fra mobiloperatører i sine master. Norkring ledes av Torbjørn Ødegård Teigen. Selskapet ble etablert i 1996. (40 % eid av Telenor og 60 % eid av NRK). I 1999 kjøpte Telenor seg ytterligere opp i selskapet og Norkring ble et heleid Telenor-selskap.

Telenor Satellite (tidligere: Telenor Satellite Broadcasting, TSBc) er den største leverandøren av kommersielle satellittjenester for overføring av fjernsyns- og radioprogrammer i Norden. Telenor Satellite har også en sterk posisjon i Øst- og Mellom-Europa, og leverer i tillegg tjenester til kunder i Midtøsten og Afrika. Enkelte av satellittene leverer også bredbånd til skip i  internasjonale farvann via Ka-bånd og Ku-bånd. Den første satellitten, *[[Thor I]]*, ble kjøpt fra British Satellite Broadcasting og het opprinnelig *Marcopolo 2*. Denne og den neste satellitten *[[Thor II]]*, er begge utbrent og ikke lengre i drift. Selskapet eier og drifter satellittene Thor III, Thor 5, Thor 6 og Thor 7, samt satellitten *Intelsat 10-02* i samarbeid med Intelsat. Telenor Satellite driver også jordstasjoner i Norge, Storbritannia, Finland, Danmark og Sverige, og har et avansert datanettverk mellom disse. 

Per 2024 eksisterer ingen av disse tre selskapene lenger. 

## Referanser


## Eksterne lenker
* 
* Telenor Satellite Broadcasting
Deathstars

**Deathstars** er et industrielt metal-band fra Sverige, tidligere kjent som **Swordmaster** før de byttet navn og musikalsk retning.

## Medlemmer
* Andreas «Whiplasher Bernadotte» Bergh – vokal
* Emil «Nightmare Industries» Nödtveidt – gitar og keyboard
* Jonas «Skinny Disco» Kangur – bass og annen vokal
* Ole «Bone W Machine» Öhman – trommer
* Eric «Cat Casino» – Gitar

## Diskografi
### Album og EP-er

**[[Synthetic Generation]]*, 2003/04
**[[Termination Bliss]]*, 2006
**[[Night Electric Night]]*, 2009
## Eksterne lenker
* 
*
Straumen kapell

**Straumen kapell** er en langkirke fra 1973 i Sørreisa kommune, Troms fylke.

Byggverket er i tegl og tre. Arkitekt for kirken var Elisabet Fidjestøl.

## Referanser


## Litteratur
* Arkitekturguide for Nord-Norge og Svalbard
* 

## Eksterne lenker
* 
* 
* Sørreisa kirkelige fellesråd
Sigyn Skoleteater

**Sigyn Skoleteater** holdt til på St. Svithun videregående skole i Stavanger. Teatergruppen tok sitt navn fra en gudinne i den norrøne mytologien, Sigyn.

Skoleteateret ble opprettet i 1946, og var en elevdrevet virksomhet basert på dugnadsarbeid. Teateret leide vanligvis inn en ekstern regissør/instruktør til den årlige oppsetningen.

Siden starten har gruppen satt opp 47 forestillinger, og flere skuespillere (f.eks. Vegar Hoel, kjent fra filmer som *[[United]]*, *[[Mongoland]]* og *[[Monstertorsdag]]*) har gjort sin scenedebut hos – samt regissert for – Sigyn Skoleteater.

## Oppsetninger
*1946/47: Jeppe på bjerget, Ludvig Holberg
*1947/48: Kjærlighet uten strømper, Johan Herman Wessel
*1948/49: Fjeldeventyret, Henrik Anker Bjerregård
*1949/50: Den politiske kannestøper, Ludvig Holberg
*1950/51: Til sæters, C. P. Riis
*1957/58: Skipper Worse, Alexander Kielland
*1958/59: Lat mænniskan leva, Pär Lagerkvist
*1959/60: Byen vår, Thorton Wilder
*1960/61: Edelstendskilden, S.I. Husing
*1961/62: Det gamle spill om enhver, A. P. Beye
*1964/65: Geografi og kjærlighet, Bjørnstjerne Bjørnson
*1965/66: Anne Franks dagbok, Anne Frank
*1970/71: Kierlighed uden strømper, Johan Herman Wessel
*1972/73: Ordet, Kaj Munk
*1973/74: Seks kamerater, John Patrick
*1974/75: De fem, Gunnar Bull Gundersen
*1975/76: Ti små negerbarn, Agatha Christie
*1976/77: Den Spanske fluen, F. Arnold og E. Bach
*1977/78: Charleys tante, Brandon Thomas
*1978/79: Musefellen, Agatha Christie
*1979/80: Kjære Ruth, Norman Krasner
*1980/81: Den spanske fluen, F. Arnold og E. Bach
*1981/82: The boyfriend, Sandy Wilson
*1982/83: Anne Franks Dagbok, Anne Frank
*1983/84: Den fremmede, J. P. Priestly
*1983/84: Frokost i det grønne, Frank Arrabel
*1984/85: Bør Børson Jr., Johan Falkeberg
*1985/86: Den stundeløse, Ludvig Holberg
*1986/87: Ungen, Oskar Braaten
*1987/88: Tante Jutta, O schwarts og M. Raimann
*1988/89: Scapinos skøyerstreker, Molière
*1989/90: Musefellen, Agatha Christie
*1990/91: Det smedle på skansen, Ajax
*1991/92: Den spanske fluen, F. Arnold og E. Bach
*1992/93: Love me tender, Ragnar Hovland
*1993/94: Undrenes tid, Klaus Hagerup
*1994/95: Blodsbrødre, Willy Russel
*1995/96: Gisselet, Brendan Behan
*1996/97: Amputasjon, Jens Bjørneboe
*1997/98: Kongen skal dø, Eugene Ionesco
*1998/99: Tyven, tyven, Dario Fo
*1999/00: Jazz-boom-bøøø, Espen Hana
*2000/01: Mens vi venter på godot, Samuel Beckett
*2001/02: Eller hva du vil?, Shakespeare
*2002/03: SUB, Eric Bogosian
*2003/04: Den skallede sangerinnen, Eugene Ionesco
*2004/05: Alle elsker opal, John Patrick
*2005/06: Den ekte inspektør hound, Tom Stoppard
*2006/07: Først blir man jo født, Line Knutzon
*2008/09: Amputasjon, Jens Bjørneboe
*2009/10: Veronika, Ira Levin

## Eksterne lenker
* 
* St. Svithun vgs
Skøelv kapell

**Skøelv kapell** er en langkirke fra 1966 i Sørreisa kommune, Troms fylke. Kapellet ble innviet av prost Sigurd Skollevoll under 50-årsjubileet i mars 2017.

Byggverket er i tre og har 150 plasser.

Kapellet var stengt en periode i 2021 for oppgradering av bygget.

Adkomst til stedet er via fylkesvei 84 og fylkesvei 7840.

## Referanser


## Litteratur
* 
* 
* Menighetsbladet for Sørreisa nr. 1/2017 om 50-årsjubileet

## Eksterne lenker
*  Kirker i Norge  (*Kirchen in Norwegen*)
Nille

**Nille** er en norsk lavpriskjede med omtrent 300 butikker i Norge. 

Nille er eid av DnB Virksomhetene er forhandlere av produkter av Per Aarskog AS.

## Referanser


## Eksterne lenker
*
Gunnar Løkkens Minnefond

**Gunnar Løkkens Minnefond** ble opprettet i 1995 i samarbeid mellom Alvdal Musikkråd og Alvdal kommunale musikkskole, nå Alvdal Kulturskole. Grunnkapitalen er på 100&nbsp;000 kr., og fondet deler ut stipend av avkastningen av fondet til barn og unge i Alvdal som søker videreutvikling innen musikk ut over det ordinære kulturskoletilbudet.

Styret for fondet utgjøres av leder av Alvdal Musikkråd og rektor ved Alvdal Kulturskole.

Stipend er tildelt:
2003: Simen Nyhus og Guro Nyhus
2004: Lars Borkhus

## Eksterne lenker
* Statutter for minnefondet
DM-01 Base Set

**DM-01 Base Set** er det først settet med Duelmasters kort. Settet inneholder 120 kort og en pakke inneholder 10 kort. Hver av dem har en viss vanskelighetsgrad å få tak i, der sirkler og firkant er enkle å få tak i og derfor er det flest i pakken og stjerne er det bare en i pakken og derfor er det ikke enkelt å få tak i den. Enkelte ganger dukker det opp et kort i *foil* der symbolet enten er en sirkel med en stjerne i eller fem firkanter.

## Innhold
Pakken inneholder følgende kort:

Skikkelig sjelden:
Skjerstad kommunestyre 2003–2005

Kommunestyrevalget i 2003 var det siste i Skjerstads historie og kommunen ble innlemmet i Bodø kommune fra 1. januar 2005.

Ved sammenslåingen ble to representanter fra Skjerstad representert i Bodø bystyre resten av den ordinære perioden.

## Resultatet

## Skjerstad kommunestyre 2003-2005

## Se også
*Skjerstad
*Kommunestyrevalg i Skjerstad
*Liste over Skjerstads ordførere
Vladimir Voronin

**Vladimir Nicolae Voronin** (født 25. mai 1941) er moldovsk politiker og var president i Moldova fra 2001 til 2009. Han representerer det moldovske kommunistpartiet.
Han ble valgt til president Republikken Moldovas parlament den 7. april 2001. Kommunistene hadde da så stort flertall i parlamentet at votering ble avgjort uten støtte fra andre parti. Etter parlamentsvalget i mars 2005 fikk det moldovske kommunistparti 46,1% av stemmene, eller 56 av de 101 plassene i parlamentet. Dette er mer enn de 51 plassene som sikrer regjeringsmakt, men ikke nok til de 61 som kreves for å velge presidenten. President Voronin ble likevel gjenvalgt med støtte fra det Kristendemokratiske folkepartiet og fra den Demokratiske og Sosialliberale fraksjon. Voronin fikk denne støtten etter å ha gitt løfte om en rekke reformer og en Euro-Atlantisk integrasjon for republikken. 
Presidenten kan kun sitte i to regjeringsperioder. Han gikk av som president 11. september 2009.

## Referanser


## Eksterne lenker
* 
*
Skibotn bedehuskapell

**Skibotn bedehuskapell** er en korskirke fra 1895 på Skibotn i Storfjord kommune, Troms fylke.

Byggverket er i tre og har 710 plasser. Når bygget er så stort at det rommer alle innbyggere på Skibotn, skyldes det de store læstadianske stevner som holdes i kapellet.

## Litteratur
* 

## Eksterne lenker
* 
* Kirkens historie og omtale av inventar m.m.
Storfjord kirke

**Storfjord kirke** er en langkirke fra 1952 på Hatteng i Storfjord kommune, Troms fylke.

Byggverket er i tre og har 320 plasser. Arkitekt for kirken var Bjarne Bystad Ellefsen.

Det er kirkegård noen titalls meter nordvest for kirken.

## Referanser


## Litteratur
* 

## Eksterne lenker
* 
* 
* Storfjord kirkelige fellesråd
Kroppsbygging

**Kroppsbygging** (engelsk: *bodybuilding*) er å trene og bygge opp ulike muskelgrupper i kroppen for å oppnå et resultat hvor musklene blir betraktelig større og sterkere. 

Mennesker som driver med kroppsbygging på profesjonelt plan kalles kroppsbyggere eller bodybuildere. Disse er også ofte med i konkurranser hvor de står på en scene hvor de blir dømt av dommere. Dommerne ser etter ulike ting, som størrelse, symmetri og posering.

## Kategorier
*1) Bodybuilding (Damer & Herrer)
*2) Classic Bodybuilding  (Herrer) med vektbegrensinger i forhold til høyde.

## Kjente bodybuildere
* Arnold Schwarzenegger
* Kevin Levrone
* Dorian Yates
* Lee Haney
* Lou Ferrigno
* Franco Columbu
* Ronnie Coleman
* Jay Cutler
* Renné Toney
### Nordmenn
* Ludwig Ingebregtsen Medaljist i EM i 1984
* Sjur Hall
* Gunnar Røsbø
* Daniel Stisen
* Knut Øines
* Knut Spildrejorde

## Referanser


## Eksterne lenker
* 
* Treningsforum.no (nyheter)
Flakstadvåg kirke

**Flakstadvåg kirke** (tidligere Flakstadvåg kapell) er en langkirke fra 1925 i Flakstadvåg i Senja kommune, Troms fylke.

Byggverket er i tømmer og har 150 plasser. Bygget stod opprinnelig på Hallvardsøya utenfor Flakstadvåg, men ble flyttet til nåværende sted, som var mer sentralt, og vigslet 17. juni 1926.

## Litteratur
* 

## Eksterne lenker
* Senja kirkelige fellesråd: Kirkene i Torsken menighet
* Kirka på Flakstadvåg hos Torsken kommune
*
Grunnfarnes bedehus

**Grunnfarnes bedehus** er et bedehus fra 1948 i Senja kommune, Troms fylke.

Bedehuset har 75 plasser.

## Litteratur
* 

## Eksterne lenker
* Torsken kommune om bedehuset 
*
DIXANADU

***DIXANADU*** er den japanske gruppa Moi dix Mois' fjerde album, og ble utgitt den 28. april 2007. Den japanske førsteutgaven kom med en bonusplakat. 

Det finnes også en dobbel europeisk vinylutgave i begrenset opplag. «Lamentfull Miss» ble utgitt på singel med to ekstra sanger og instrumentalversjoner av alle tre sporene; denne er bonus-CD i den europeiske CD-utgaven.

## Sporliste
#«dispell bound»
#«Angelica»
#«Metaphysical»
#«exclude»
#«Last Temptation»
#«Immortal Madness»
#«neo pessimist»
#«Xanadu»
#«A Lapis Night's Dream (SE)»
#«Lamentfull Miss»
#«Lilac of Damnation»
#«sacred lake (SE)»

## Eksterne lenker
Snøstorm

En **snøstorm** er et kraftig vinteruvær med lave temperaturer, kraftig vind og kraftig snøfall. De oppstår ofte når et høytrykksystem i form av en høytrykksrygg vekselvirker med et lavtrykk. Dette fører til adveksjon av luft fra høytrykket og inn i lavtrykket. Styrkeforholdet mellom de to trykksystemene (trykkgradientkraften) avgjør hvor kraftig vinden mellom systemene vil bli. Uttrykket blir ofte misbrukt av media for å skildre store vinteruvær med både svak og kraftig vind, og ofte er ikke disse uværene innenfor kriteriene som er opprettet av lokale værbyrå eller styreorgan. 

## Definisjon
I Norge finnes det ikke en definisjon av ordet snøstorm, og verken Meteorologisk institutt eller Storm Weather Center bruker uttrykket. Dette kommer av at det er vanskelig å komme frem til en enhetlig definisjon siden folk på forskjellige kanter av landet har forskjellig oppfatting av hva som regnes som en snøstorm. Det som folk vil kalle en snøstorm i Oslo kan være noe helt annet enn det folk vil kalle en snøstorm i fjellet eller i Nord-Norge. 

I Nord-Amerika har man derimot definisjoner på snøstorm, men her er de også mye mer plaget av denne typen uvær enn i Norge. Snøstormer oppstår oftest i det nordøstlige USA og langs kysten av Canada, men også her finnes det flere forskjellige definisjoner. I hovedsak må været oppfylle flere vilkår for å kunne kalles en snøstorm: Det må være nedsatt sikt til omtrent 400 m, man må ha nedbør som snø eller hagl, og ha vind på minst stiv kuling (mer enn 14 m/s) i minst 3 sammenhengende timer. 

En annen definisjon blir brukt i indre områder av Canada der en snøstorm må ha vind på minst liten kuling (mer enn 12 m/s), ha snøfall eller snøfokk, sikt mindre enn 1 km, en vindavkjølingseffekt lavere enn −25°C, og alle disse kriteriene må vare minst 3 timer eller mer. 

Når alle disse vilkårene fremdeles er til stede etter at det har sluttet å snø, kaller man det en «bakkesnøstorm».

En ekstrem form for snøstorm blir på engelsk kalt «whiteout» der nedvinder sammen med snøfall blir så kraftig at man ikke kan skille bakken fra luften. Folk kan raskt miste retningssans, og det er en svært farlig for flytrafikk som kan ha store problemer med å navigere frem til flyplassen, i tillegg til at store mengder is kan samle seg på vingene.

## Klimatologi
Selv om begrepet ikke brukes i Norge, kan det oppstå snøstormlignende tilstander i landet, særlig i forbindelse med polare lavtrykk. Ellers oppstår som regel kraftige snøstormer i forbindelse med polare sykloner, og nordøstlige områder av Nord-Amerika er et yndet område for slike uvær. Her møtes ofte svært kald luft fra de indre områdene av Canada varmere luft fra Golfstrømmen. 

## Eksterne lenker
* 
* Digital Snow Museum - Bilder av historiske snøstormer rundt om i verden
Sandstorm

En **sandstorm** eller **støvstorm** er et meteorologisk fenomen som er vanlig i tørre og halvtørre områder der vind kan blåse store mengder sand og støv. Slike sandstormer oppstår som regel av konveksjon i forbindelse med kraftig oppvarming av jordoverflaten, ofte i etter perioder med langvarig tørke. En sky av drivende støv blir vanligvis regnet for å være en sandstorm hvis sikten er mindre enn 1000 m, og som alvorlig om sikten blir mindre enn 500 m.

## Opphav
Vanligvis oppstår sandstormer i forbindelse med konveksjon fra en varm overflate. Disse strømmene kan skape vind opp mot 120&nbsp;km/t (33&nbsp;m/s) og stormene er ofte så store at de kan flytte hele sanddyner. Sandstormer kan bære med seg store mengder sand og støv, og framkanten kan av og til bli en vegg som er 3000 m høy av sand som kan transporteres flere tusen kilometer. Sandstormer oppstår ofte i Sahara i forbindelse med den globale passatvinden. Disse blir også kalt *simoom* eller *simoon* (sîmūm, sîmūn). *Haboob* (həbūb) er en sandstorm som oppstår i Sudan. Tørke er ofte en av de medvirkende årsakene til standstormer, i tillegg til dårlig jordbruk.

## Konsekvenser

Sandstormer kan være farlig for trafikken, spesielt på veier som går gjennom tørre og flate områder. I 1991 ble en motorvei i San Joaquin-dalen i California rammet av en sandstorm med vind opp mot orkan styrke (33&nbsp;m/s). Sikten ble redusert til en halv billengde og førte til en massiv kjedekollisjon som involverte 164 biler, tok livet av 17 mennesker og skadet 151.

Sandstormer kan fjerne verdifull matjord, og slippe den fra seg steder der den ikke er ønsket.

Simoom (sîmūm, sîmūn) kan føre til store mengder atmosfærisk støv over Europa. Sand fra Sahara som er ført opp i atmosfæren har av og til gitt rødfarget regn i Norge. I tillegg skal sand fra Sahara påvirke vekstvilkårene for plankton vest i Atlanterhavet, og ifølge enkelte forskere være en viktig kilde til sjeldne mineraler for planter i Amazonas.

## På andre planeter

Sandstormer kan også oppstå i stor skala på planeten Mars. Disse sandstormene varer lenger og dekker mye større områder enn på Jorda, og av og til kan de dekke hele planeten og vare flere hundre dager.

## Se også
* Sandstormene i Kina 2010

## Eksterne lenker
* 
* Bildeserie av en støvstorm i Texas 2003  
* Artikkel om støvstorm
* Video fra en sandstorm i Al Asad, Irak i april 2005
Fylkesvei 7740

**Fylkesvei 7740** går mellom Borkenes i Kvæfjord og Ervika i Harstad kommune. Ved kommunegrensa passerer veien Nupen, som er berømt for sin utsikt mot midnattssola.

Frem til 2019 hadde veien betegnelsen fylkesvei 1 (Troms).

## Kommuner og knutepunkter

## Referanser




## Eksterne lenker
* Vegvesenets vegkart 
*
Dick Kooijman

**Dick Kooijman** (født 10. november 1972 i Wijk bij Duurstede,Utrecht) er en nederlandsk tidligere fotballspiller. Han spilte sist i forsvar for amatørlaget v.v Sparta Nijkerk frem til 2008.
Kooijmans karriere begynte i 1993/'94 for Heracles Almelo. I sesongen 1994/1995 spilte han for FC Groningen og AZ der han ble frem til 1997. Under 1997-sesongen gikk han til FC Emmen der han ble i to år frem til han byttet til Go Ahead Eagles (1999–2003). Fra 2003 til 2005 spilte Kooijman for De Graafschap.

Den 20. januar 2005 meldte det nederlandske fotballnettstedet Voetbal International at en kneskade tvang Kooijman til å legge opp som profesjonell fotballspiller. Kneet skulle opereres en gang til, men det var ikke ventet at han skulle kunne fortsette å spille fotball på et høyere nivå enn for amatører. Etter dette gikk han til amatørklubben SDCP, men ble hentet tilbake til AGOVV Apeldoorn etter et år.
Før 2007/2008-sesongen gikk Kooijman til amatørklubben v.v. Sparta Nijkerk. Der er han fast på laget, og har spilt alle kampene hittil i sesongen.

## Referanser


## Eksterne lenker
*
Fylkesvei 105 (Troms)

**Fylkesvei 105 (Fv105) i Troms** går mellom Salen på Hinnøya og Øynes lengst nord på Kveøya. Den gamle veien til Hokland fergekai sørøst på Kveøya og til Borkenes fergekai på Hinnøya er også fremdeles en del av fylkesveien.

Strekningen mellom Borkenes og Borkenes fergekai er 0,2&nbsp;km, og strekningen mellom Hokland fergekai via Hamn til Øynes 7,1&nbsp;km, og (Kveøyforbindelsen) er 2,4&nbsp;km.

Fergestrekningen mellom Borkenes og Hokland, som ble trafikkert av MF «Kveøy», ble avløst av Kveøyforbindelsen med Kveøybrua, som ble åpnet 25. september 2010. Fergekaiene ble revet sommeren 2011.

2019 ble veien erstattet av fylkesvei 7785 og fylkesvei 7786.

## Kommuner og knutepunkter

*Endepunkt Øynes
* Leitebukta
*Haug
*Skår
*Gardløs
*Vebostad

* Kveøybrua (Øysundet, 371 m)

## Referanser


## Eksterne lenker
* Vegvesenets vegkart
Santinho Lopes Monteiro

**Santinho Lopes Monteiro** (født 16. februar 1979) er en kappverdisk fotballspiller. Han er for øyeblikket uten kontrakt.
Monteiro debuterte på profesjonelt nivå 1998-1999 sesongen for RKC Waalwijk. Han fikk en kamp for det laget, før han gikk videre til RBC Roosendaal. 
I 1999 signerte han for Excelsior, hvor midtbanespilleren var i 2 sesonger og spite 23 kamper.  Etter de to sesongene kom han i 2001 til AGOVV Apeldoorn, som på den tiden var amatørklubb. I 2003, kom AGOVV tilbake til profesjonal fotball og han ble en viktig spiller på AGOVV. Etter 2006/2007 sesongen ble han kastet ut av klubben, og har ikke fått noen tilbud om kontrakt fra andre klubber.

## Referanser


## Eksterne lenker
*
Medby kapell

**Medby kapell** er en langkirke i Senja kommune, Troms fylke. Byggverket er i tømmer og har 170 plasser.

Kapellet ble opprinnelig oppført som bedehus i Holmenvær like etter 1890. Der ble det brukt til 1933. I 1936 ble huset tatt ned og gjenoppført i Medby, med vigsling 29. august 1937. Bedehuset ble brukt til kirkelige handlinger. I 1967 fikk huset påbygget kor, sakristi, kjøkken, en liten sal mm. og er å betrakte som et kapell. Det blir også kalt Midtbygdens bedehuskapell.

## Litteratur
* 
* 
* 

## Eksterne lenker
*
Hassel

**Hassel** (*Corylus avellana*) er ei mangestamma, oftest 3-5 meter høy busk, som er naturlig utbredt i Europa og Asia. Den kan av og til bli nesten treaktig med ei skjermforma krone. Barken er først lys gråbrun med korte stive hår. Senere blir den blank og mørkebrun med lyse korkporer. Gamle greiner kan ha furet grå bark. 

Hassel er sambu. Knoppene er spredte, eggforma og flate inn mot skuddet. Knoppene er hunnblomster som blomstrer fram hos oss i mars-april. De åpner en liten blomst som er dyp rød-lilla eller mørkt burgunderrød. Hannblomstene er samlet i rakler og er gul-brune eller gulgrønne, og blomstrer samtidig. Skjellene er lysegrønn eller lysebrun. 

Bladene er runde eller omvendt eggforma med runtakka rand og kort spiss. Oversida er frisk grønn og dunet av mange bløte hår, mens undersida er lysegrønn. 

Hassel vokser overalt i Europa på fuktig og mineralrik jordbunn, hvor den danner kratt, skogbryn, underskog i frodige skoger.

## Hasselnøtter

Frukten av hunnblomsten, **hasselnøtt** kan høstes og spises. De inneholder fett, protein og noe B-vitaminer. Oljen i nøttene kan brukes industrielt for å framstille matolje, såpe og oljefarger. Innhøstingen av nøttene gjøres når de er modne. Modne nøtter blir litt gulbrune i skallet og faller lett fra treet. Nøttesnutebillen legger egg i nøttene, derfor bør nøtter med hull i skallet sorteres ut. Nøtter som skal lagres må tørkes for å kunne oppbevares noen måneder. Tørkes de for fort eller for lenge kan de skrumpe inn og taper kvalitet, tørkes de for lite kan de mugne. Lagres de for lenge kan de harskne. Nøtter som har skrumpet inn under tørking kan bløtlegges før bruk, da vil de svelle igjen. 

## Se også
* Hazel, et engelsk kvinnenavn som betyr «hassel».

## Referanser


## Eksterne lenker
*
Amfitryon

**Amfitryon** (gresk: Ἀμφιτρύων, «trakasserer begge sider») var i gresk mytologi sønn av Perseus' sønn Alkaios, konge av Tiryns i Argolida. Han ble thebisk general og var venn av Panopevs.

Han drepte sin onkel Elektryon, konge av Mykene, ved et uhell og ble sendt i eksil av en annen onkel, Sthenelos. Han flyktet sammen med Alkmene, Elektryons datter, til Theben hvor han ble renset for skyld gjennom blodet til Kreon, hans onkel på morssiden og konge av Theben.

Alkmene som var synlig gravid og lovet til Amfitryon av hennes far, nektet å gifte seg med ham før han hevnet hennes brødres død. Alle unntatt én døde i slag mot tafierne. Det var da Amfitryon kom hjem fra denne ekspedisjonen at Elektryon ble drept. Amfitryon dro derfor i felten mot tafierne sammen med Kreon som hadde gått med på å støtte ham på den betingelsen at han drepte den teumesiske rev som ble sendt av Dionysos for å herje landet.

Tafierne forble derimot uovervinnelige frem til Komaitho, kongens datter, av kjærlighet til Amfitryon skar av hennes fars gyldne hår som gav ham udødelighet. Etter å ha beseiret fienden, drepte Amfitryon Komaitho og gav kongedømmet til tafierne til Kefalos. Da han kom hjem til Theben, giftet han seg med Alkmene som fødte tvillingsønner, Ifikles, sønn av Amfitryon, og Herakles, sønn av Zevs som hadde besøkt henne mens Amfitryon var borte.

Han falt i slaget mot minyerne som han hadde satt i gang et felttog mot sammen med den unge Herakles for å frigjøre Theben fra en fornedrende skattlegging. Ifølge Evripides overlevde han dette felttoget og ble drept av sin sønn Herakles i sin galskap.

## Plautus' komedie
Amfitryon er hovedperson i Titus Maccius Plautus' (254-184 f.Kr.) komedie *Amfitryon* (*Amphitruo*) som gir et komisk blikk på Jupiters forførelse av Alkmene.

## Referanser
Russisk rulett

**Russisk rulett** er et sjansespill der deltakerne setter livet som innsats. Uttrykket brukes ofte i forbindelse med å ta sjanser der utfallet kan være fatalt. Navnet kommer fra at man regner med at denne formen for «spill» kommer fra Russland, og spillet ble spesielt godt kjent etter en scene i filmen *[[Hjortejegeren]]* med Robert De Niro og Christopher Walken. 

## Opphav
De tidligste tilfellene av noe som kan ligne på spillet ble utført av russiske aristokrater som spilte en variasjon istedenfor å duellere når ens ære var krenket. I tsartiden i Russland tvang vakter i fengslene fanger til å spille spillet, mens de veddet på hvem som kom til å dø først. Under den russiske revolusjonen var det vanlig at militære offiserer spilte spillet foran sine egne kamerater.

## Utførelsen
Russisk rulett spilles med en revolver som har en tønne med plass til flere patroner. Revolveren lades med en patron, deretter spinnes tønna og hanen spennes. En av spillerne setter munningen mot sitt eget hode og trekker av. Hvis den første spilleren overlever, snurres tønna igjen, hanen spennes og neste spiller trekker av revolveren mot sitt eget hode. 

## Sjanser
Sjansen for å skyte seg selv ved første forsøk er:
* 1/7 (14,3 %) ved bruk av revolver med plass til syv patroner
* 1/6 (16,67 %) med en revolver med plass til seks patroner
* 1/5 (20 %) med en revolver med plass til fem patroner

Snurrer man ikke tønnen mellom hvert forsøk ved bruk av en revolver med tønne til seks patroner, er sjansene for å overleve etter:
# forsøk: 5/6 (83,3 %) 
# forsøk: 4/6 (66,7 %)
# forsøk: 3/6 (50,0 %)
# forsøk: 2/6 (33,3 %)
# forsøk: 1/6 (16,7 %)
# forsøk: 0/6 ( 0,0 %)

Hvis man spinner tønnen mellom hvert forsøk er sjansene for å overleve etter: 
# forsøk: 5/6 (83,3 %)
# forsøk: 25/36 (69,4 %)
# forsøk: 125/216 (57,8 %)
# forsøk: 625/1296 (48,2 %)
# forsøk: 3125/7776 (40,2 %)
# forsøk: 15625/46656 (33,5 %)
# forsøk: 78125/279936 (27,9 %)
# forsøk: 390625/1679616 (23,2 %)

Det vil si at det er større sannsynlighet at man dør enn overlever etter tre forsøk.

## Hendelser i Norge
I 2010 døde en 29-åring i Norge etter å spilt spillet.

## Se også
* Rulett

## Referanser


__NOTOC__
Fylkesvei 7872

**Fylkesvei 7872** går mellom Steinheim og Rundvassmyra i Senja kommune.

Mellom Straumsnes og Fagernes går Fv856 langs vestsiden, Fv261 langs østsiden av Rossfjordvatnet.

Frem til 2019 hadde veien betegnelsen fylkesvei 261 (Troms).

## Kommuner og knutepunkter

*Endepunkt Steinheim
*Sultindvik

*Tårnelvmoen

## Referanser




## Eksterne lenker
* Vegvesenets vegkart 
*
Fylkesvei 7876

**Fylkesvei 7876** går mellom Tennskjer kai og Straumen i Senja kommune.

Frem til 2019 hadde veien betegnelsen fylkesvei 265 (Troms).

## Kommuner og knutepunkter

*Grønnjord

## Referanser




## Eksterne lenker
* Vegvesenets vegkart 
* 
* Hurtigbåter - Troms fylkestrafikk
Torsken kirke

**Torsken kirke** er en korskirke fra 1784 i Senja kommune i Troms fylke. Kirken er i tømmer og har 100 plasser. I kirken befinner det seg flere gamle klenodier, blant annet et krusifiks som antakelig er lagd i Lübeck i 1550-årene og en av Norges eldste messehagler.

Det har sannsynligvis stått kirke på Torsken siden første halvdel av 1400-tallet, men det er sikre bevis for kirke der fra 1589. Utover 1600- og 1700-tallet var det tunge økonomiske tider for fiskerne i området, og kirkevedlikeholdet led som følge av dette. I 1770-årene ble det derfor bestemt å bygge en ny kirke. Mellom 1781 og 1784 plukket man derfor ned den gamle kirken og satte den opp igjen et stykke vekke. I prosessen bytten man ut de som var ødelagt.

I 1866 ble kirken bygget om. De gamle, lukkede kirkebenkene ble byttet ut og to votivskip og en døpefont ble solgt. Sannsynligvis ble kirken samtidig malt både innvendig og utvendig. Dette ble forsøkt reversert i 1967, da man malte kirken rød utvendig og tok frem tømmerveggene på innsiden. Man satte også opp lukkede benker inne i kirken.

## Inventar
### Messehagler
I Torsken kirke finner man en av de eldste messehaglene som er bevart i Norge. Messehagelen er sannsynligvis fra rundt 1500 og stammer fra Braunschweig i Tyskland. Den er lagd av grønt brokadestoff med for av strie. Motivet er klart førreformatorisk, da det viser den kjente helgengruppen Anna selv tredje, altså Jesus, Jomfru Maria og Anna, Marias mor. Denne gruppen står ved foten av korset der Jesus henger. Messehagelen er i dårlig stand.

I tillegg har kirken en messehagel i rød plysj som ble gitt til kirken av sokneprest Urdahl i 1762.

### Madonnafigur
Madonnafiguren i kirken er ikke original, men en kopi som ble laget av P.C Omtvedt i 1977 etter en original fra tidlig 1400-tall. Originalen står nå (1984) i Universitetet i Oslos oldsakssamling og er lagd av eik. Madonnafiguren viser Maria med Jesus, der Jesus holder en bok på fanget. Ved føttene til Maria sitter Josef, og man ser også en okse og et esel.

### Krusifiks
På alteret er det et krusifiks fra 1500-tallet. Krusifikset er mest trolig lagd i Lübeck. Krusifikset ble funnet på kirkeloftet av biskop Eivind Berggrav da han var på bispevisitas i 1930-årene. Hvor lenge det hadde ligget der er uklart, men det stod ikke oppført i en inventarliste fra 1870. Krusifikset har plass for en relikvie, og det ble også funnet et relikvie på krusifikset. Dette var en beinsplint som lå i en blå tøypose.  
Da det ble funnet manglet krusifikset en arm, men et har senere blitt restaurert, og står nå over alteret i kirken.

## Referanser


## Litteratur
* 
* 
* 

## Eksterne lenker
* Kirken i Torsken 
* 
* 
* Berg kommune: Torsken kirke 
* Arkitekturguide for Nord-Norge og Svalbard
* Torsken kirke – kirke ved storhavet  (Nordnorge.com)
Ole Tidemand

**Ole Tidemand** (født 31. oktober 1710 i Christiania, død 9. januar 1778 i Kristiansand) var biskop i Bjørgvin 1755&ndash;1762 og i Kristiansand 1762&ndash;1778. 

Han var sønn av en kjøpmann i Christiania og ble uteksaminert fra Latinskolen i 1728. I 1731 tok han teologisk embedseksamen med laud. I studietiden hadde han arbeidet hos sogneprest Chr. Callundan i Sandherred, og han returnerte tilbake dit i 1731 eller 1732. Etter å ha satt barn på sogneprestens 13-årige datter Charlotte Eleonora inngikk disse et hastig giftermål og måtte også offentlig skrifte for menigheten.

## Karriere
* Personell-kapellan i Larvik i 1732 under prost Frederik Grüner. 
* Sogneprest i Hedrum prestegjeld 1741
* Residerende kapellan ved Nykirken i Bergen 1743
* Stiftsprost i Bergen 1747
* Biskop i Bergen (Bjørgvin) 1757 (vikar fra 1755)
* Biskop i Kristiansand 1762

Ole Tidemand hadde hele tiden mektige venner i København som hjalp ham fram. Hans siste støttespiller var enkedronning Juliane Marie av Danmark og Norge. 

## Referanser


## Eksterne lenker
* Per Asbjørnsen: Biskop Ole Tidemand 1710 – 78; Hovedoppgave i historie, høsten 2003, Universitetet i Oslo
Reindalen kirke

**Reindalen kirke** (tidligere **Reindalen kapell** eller **Reinsdal kapell**) er en langkirke fra 1983 i Senja kommune, Troms fylke.

Byggverket er i tre og har 100 plasser.

Kapellet hadde i utgangspunktet ingen altertavle, bare et kors ved alteret. I 2018 fikk det imidlertid altertavle og annen utsmykning utført av Svein Arild Berntsen.

## Referanser


## Litteratur
* 
* 

## Eksterne lenker
* Senja kirkelige fellesråd: Kirkene i Tranøy menighet
* Kirkens Facebook-side
* Nord-Hålogaland bispedømme: Ny kirkekunst i Reindalen kirke
Veien til paradis

***Veien til paradis*** (originaltittel: *Die Drei von der Tankstelle*) er en tysk romantisk operettefilm fra 1930. Musikken er skrevet av Werner Richard Heymann, sangtekstene av Jean Gilbert. I filmen medvirker vokalsekstetten Comedian Harmonists med sanginnslag. 

## Handling
De tre vennene Willy, Kurt og Hans vender tilbake fra en reise og oppdager at de er blakke. Etter at de har pantsatt alle møblene sine har de bare en hund og en bil igjen. Bilen selger de etter å ha kjørt den tom for bensin. For pengene kjøper de en bensinstasjon. På bensinstasjonen blir alle tre kjent – og forelsket – i den rike og attraktive Lilian Cossmann, men holder det hemmelig for hverandre.

## Om filmen
Filmen ble den 1. oktober 1937 forbudt i Tyskland av filmsensuren.

I 1955 ble filmen spilt inn på nytt. Også denne gangen var Willy Fritsch med, men i den mindre rollen som Konsul Kossmann.

22. september 2005 ble musikalen *Die Drei von der Tankstelle* uroppført i Berlin.

## Hovedroller
* Lilian Harvey: Lilian Cossmann
* Willy Fritsch: Willy
* Oskar Karlweis: Kurt
* Heinz Rühmann: Hans
* Fritz Kampers: Konsul Cossmann
* Olga Tschechowa: Edith von Turoff
* Kurt Gerron: Dr. Kalmus
* Gertrud Wolle: Dr. Kalmus’ Sekretärin
* Felix Bressart: Gerichtsvollzieher
* Leo Monosson: Sänger
* Comedian Harmonists (Robert Biberti, Erwin Bootz, Erich A. Collin, Roman Cycowski, Harry Frommermann, Asparukh Lesjnikov): singende Barkeeper
* Lewis-Ruth-Band: Musiker

## Produksjon
* Regi: Wilhelm Thiele
* Produsent: Erich Pommer
* Fotograf: Franz Planer
* Lyd: Hermann Fritzsching
* Snekker: Otto Hunte
* Musikk: Lewis Ruth-Band
* Koreografi: Heinz Lingen
* Produksjon: Universum Film AG

## Referanser


## Litteratur
* *Die Drei von der Tankstelle*. Ufa-Magazin Nr. 9. Deutsches Historisches Museum, Berlin 1992, 16 S. 
* Joe Hembus, Christa Bandmann: *Klassiker des deutschen Tonfilms. 1930 – 1960*. Goldmann Magnum/Citadel-Filmbücher. Goldmann, München 1980, 262 S., ISBN 3-442-10207-3
* Gregor Ball, Eberhard Spiess, Joe Hembus (Hrsg.): *Heinz Rühmann und seine Filme*. Goldmann, München 1985, ISBN 3-442-10213-8

## Eksterne lenker
*
Skrolsvik kapell

**Skrolsvik kapell** er en langkirke i Senja kommune, Troms fylke. Opprinnelig var bygningen en rorbu, og denne ble flyttet til Skrolsvik i 1924 og i første omgang brukt som ungdomshus. Fra 1930-årene av ble bygget også brukt til gudstjenester. Bygget ble ombygget i 1967.

Byggverket er i tre og har 150 plasser. Det er eid av det lokale bygdelaget.

## Referanser


## Litteratur
* 

## Eksterne lenker
* Kirkene i Tranvik menighet (Senja kirkelige fellesråd)
*
Juhani Kärkinen

**Juhani Kärkinen** (født 28. oktober 1935 i Kotka, død 29. august 2019) var en finsk skihopper. Han vant gullmedaljen i det spesielle hopprennet under VM 1958 i hjembyen Lahtis.

Juhani Kärkinen var yngre bror av skihopper Kalevi Kärkinen.

## Referanser


## Eksterne lenker
*
Stonglandet kirke

**Stonglandet kirke** er en langkirke fra 1896 i Senja kommune, Troms fylke.

Byggverket er i tre og har 240 plasser.

## Referanser


## Litteratur
* 

## Eksterne lenker
* 
* 
* Senja kirkelige fellesråd
Tranøy kirke

**Tranøy kirke** er en korskirke fra 1773 i Senja kommune, Troms fylke.

Byggverket er i tre og har 210 plasser.

Kirken ble bygget i 1773, men ble ikke innviet før sommeren 1775, av bispen Bang, som kom fra Trondheim.

## Referanser


## Litteratur
* 

## Eksterne lenker
*  Kirkebyggdatabasen
*